**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 14 mai 2024**

Ca urmare a solicitării de emitere a acordului de mediu adresată de **COMUNA PRUNDU BÂRGĂULUI**, cu sediul în localitatea Prundu Bârgăului, nr. 512, județul Bistrița-Năsăud, pentru proiectul:***„Construire parking auto în centrul comunei Prundu Bârgăului*** ***județul Bistrița-Năsăud”,*** *propus a fi amplasat în localitatea Prundu Bârgăului, intravilan, CF 26912, CF 26913, comuna Prundu Bârgăului*, județul Bistrița-Năsăud înregistrată la Agenţia pentru Protecţia Mediului Bistriţa-Năsăud cu nr. *15194/20.12.2023*, ultima completare cu nr. 6221/13.05.2024, în bază Legii nr. 292/2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 08.05.2024, **că proiectul**: ***„Construire parking auto în centrul comunei Prundu Bârgăului”***, propus a fi amplasat în localitatea Prundu Bârgăului, intravilan, CF 26912, CF 26913, comuna Prundu Bârgăului,județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe bază cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus **intră sub incidenţa Legii nr. 292/2018** privind evaluarea impactului anumitor proiecte publice și private asupra mediului, fiind încadrat în Anexa 2, la punctul 10, lit. b) proiecte de dezvoltare urbană, inclusiv construcţia centrelor comerciale şi a parcărilor auto;

Proiectul propus **intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat în vecinătatea sitului Natura 2000 ROSCI0051 Cușma.

Proiectul propus **intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în bază criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: publicare în presa locală, afişare la sediul și pe site-ul titularului, Primăria Prundu Bârgăului, afişare la sediul și pe site-ul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe parcursul procedurii.

**1. Caracteristicile proiectului:**

***a) dimensiunea și concepția întregului proiect***:

Proiectul prevede realizarea unei parcări auto moderne etajate pentru autoturisme și motociclete în centrul comunei Prundu Bârgăului, urmărindu-se dezvoltarea unor facilități anexă pentru mobilitatea verde, cu puncte de încărcare pentru mașini electrice, deservind funcțiunile comerciale, turistice și administrative din zona centrului localității Prundu Bârgăului în regim de înălțime demisol și parter cu un numar de 39 locuri de parcare.

Proiectul este parte integrantă în dezvoltarea infrastructurii locale pentru transport, care va fi finanțat prin programul P.N.R.R. componenta C10-Fond local- I.1.3 - Asigurarea infrastructurii pentru transportul verde – puncte de reîncărcare.

Terenurile, în suprafață de 1375 mp, pe care urmează să se amplaseze lucrările propuse (fac parte din suprafața totală de 11223 mp aflate în domeniul public al Comunei Prundu Bârgăului conform extraselor CF 27478, 27860, 26912 și 26913) și sunt situate în zona centrală a localității, pe terasa malului drept al cursului de apă Secu cu acces din DN 17.

Bilanțul teritorial și indicatorii urbanistici sunt următorii:

|  |  |
| --- | --- |
| Suprafața terenului: | 1375.00 m2 |
| Suprafața construită imobil propus: | 476.60 m2 |
| Suprafața desfășurată imobil | 953.20 m2; |
| Suprafata alei pietonale | 50.00 m2; |
| Suprafata platfoma betonata | 180.00 m2; |
| Suprafata spatii verzi | 668.40 m2; |
| Regim de înălțime imobil propus | Demisol+Parter |
| Procentul de ocupare a terenului existent: | 0% |
| Procentul de ocupare a terenului propus: | 34.62% |
| Coeficientul de utilizare a terenului existent: | 0,0 |
| Coeficientul de utilizare a terenului propus: | 0.69 |
| Categoria de importanță: | C – normală |
| Clasa de importață: | III |
| Risc de incendiu | mic |
| Gradul de rezistență la foc | III |

|  |  |
| --- | --- |
| Demisol (nivel 1) | |
|  | SUPRAFAȚA (mp) |
| Compartiment administrativ | 13.37 |
| Parking - 18 locuri parcare | 435.42 |
| TOTAL Demisol : S. UTILA (mp) | 448.79 |
| TOTAL Demisol : S. CONSTRUITA (mp) | 476.60 |
| PARTER (nivel 2) | |
| Parking - 21 locuri parcare | 463.34 |
| TOTAL PARTER : S. UTILA (mp) | 463.34 |
| TOTAL PARTER : S. CONSTRUITA (mp) | 476.60 |

* **Descrierea infrastructurii construcției parkingului propus:**
* Infrastructura parkingului se va realiza pe fundaţii continue sub diafragme și fundații izolate tip bloc și cuzineți sub stâlpi. Fundaţiile continue cu grosimea de 60 cm și blocurile de beton simplu vor fi realizate din beton clasa C12/15, iar diafragmele din beton armat cu grosime de 30 cm și cuzineții vor fi realizați din beton clasa C25/30. Placa pe sol pentru demisol va fi armată cu două rânduri de plase sudate Ø6/100/100, dispuse la partea inferioară și superioară. Cota de fundare va fi de 514,65mdMN.
* **Suprastructura construcției :**
* Suprastructura construcției parkingului va fi din beton armat și va fii realizată cu diafragme perimetrale de beton armat și din cadre portante alcătuite din stâlpi și grinzi de beton armat. Stâlpii vor avea dimensiuni de 30x30 cm, iar grinzile de 30x30 cm respectiv 25x40 cm. Planşeul peste demisol (nivelul 1) va fi realizat din beton armat și se va rezema pe diafragme și grinzi de beton armat.Zidurile din beton armat ale suprastructurii vor fii hidroizolate.

Construcția în regim D+P a parkingului se va realiza pe zona delimitată de punctele A, B, C, D, E, F, G care au coordonatele în sistem Stereo 70 redate în tabelul următor:

|  |  |  |
| --- | --- | --- |
| **Nr. pct** | **X** | **Y** |
| ***A*** | 635614.646 | 480503.394 |
| ***B*** | 635603.902 | 480508.886 |
| ***C*** | 635600.583 | 480513.480 |
| ***D*** | 635591.655 | 480518.043 |
| ***E*** | 635586.421 | 480518.873 |
| ***F*** | 635583.243 | 480498.823 |
| ***G*** | 635613.169 | 480494.079 |

Zidul de apărare propus împotriva inundațiilor va fi parte integrantă a clădirii parkingului și se va realiza cu o retragere față de limita proprietății dinspre malul drept al râului Secu (*de la 1,4 m la 4,3 m)*.

Conform studiului de inundabilitate realizat, zona delimitată de punctele **A, B, C, D, E, F, G,** în suprafață de **476,60 mp,** unde se va amplasa construcția parkingului, este inundabil în proporție de 70,5% (suprafața de **336 mp** fiind inundată).

Pentru scoaterea de sub efectul inundabilității a suprafeței de teren inundabile de 336 mp din zona construcției parkingului *(zona delimitată de punctele* ***A, B, C, D, E, F, G*)** se va realiza un zid de apărare din beton între punctele A și F, pe aliniamentul determinat de punctele ABCDEF. Zidul cu lungimea de 53 m va fi parte integrantă a clădirii parkingului și se va realiza cu retragere, cuprins între- **1,4 m și 4,3m** - față de limita amplasamentului învecinată cu malul drept al cursului de apă Secu.

Zidul de apărare va avea cota superioară la 519,45mdMN, cu 1,01 m peste nivelul corespunzător debitului maxim cu probabilitatea de depășire de 1% în profilul P2 în regim amenajat care este de 518,44mdMN și cu 0,88 m peste nivelul corespunzător debitului maxim cu probabilitatea de depășire de 1% în ipoteza schimbărilor climatice. Creșterea de nivel în profilul P2, după realizarea lucrărilor de apărare împotriva inundațiilor, este de doar 5 cm (pentru debitul maxim cu probabilitatea de depășire de 1%), respectiv 16 cm (pentru debitul maxim cu probabilitatea de depășire de 1% în ipoteza schimbărilor climatice). Restul terenului de amplasament va fi liber de construcții și va rămâne inundabil la producerea debitului maxim cu probabilitatea de depășire de 1%.

Zidul de apărare din beton armat va fi realizat pe fundaţii continue sub diafragme și fundații izolate tip bloc și cuzineți sub stâlpi. Fundaţiile continue cu grosimea de 60 cm și blocurile de beton simplu vor fi realizate din beton clasa C12/15, iar diafragmele din beton armat cu grosime de 30 cm și cuzineții vor fi realizați din beton clasa C25/30. Cota de fundare va fi la 514,65mdMN.

După realizarea lucrărilor de scoatere de sub efectul inundabilității a zonei de teren unde se va realiza parkingul, 49,89% din teren (reprezentând 686 mp) va rămâne în zona inundabilă.

Accesul auto si pietonal pe parcela se va realiza printr-o singură parte, din partea de N direct din DN 17.

***Aleile pietonale*** se vor amenaja cu dale din beton pe suport de agregate concasate.

***Spațiile verzi***se vor institui pe zona spațiilor libere de construcții prin înierbare.

***Apele pluviale provenite de pe platfoma*** parkingului cu suprafața de 476,6mp, prin intermediul pantelor cu orientare și a rigolelor pluviale vor fi colectate și preluate printr-o conductă PVC Kg-D110 (L-7m) într-un separator de produse petroliere prevăzut cu filtru de coalescență cu capacitatea de 8,36 l/s.

***Separatorul de hidrocarburi cu capacitatea de 8,36 l/s***, va fi o construcţie subterană din PP-C cu Vtotal=2000 l, unde va avea loc decantarea apelor colectate pentru separarea suspensiilor şi reţinerea hidrocarburilor. Apele vor fi recepţionate în primul compartiment al separatorului, unde va avea loc reţinerea materiilor în suspensie. Apele vor fi trecute în compartimentul separator de hidrocarburi prevăzut cu filtru de coalescență care va asigura reţinerea hidrocarburilor până la o concentraţie de sub 5 mg/l. Accesul la separator se va face prin intermediul unei guri de vizitare. Rezidurile petroliere reținute vor fi preluate de firme specializate.

Coordonatele topografice în sistem Stereo 70, propuse pentru amplasarea separatorului de hidrocarburi sunt:

**X=635582,599; Y=480499,467.**

După reținerea materiilor în suspensie și a produselor petroliere în SPP, apele pluviale vor fi evacuate din separator în cursul de apă SECU prin intermediul unei canalizări PVCKg110 cu lungimea L=25m. Punctul de evacuare al apelor în emisar va avea coordonatele:

**X=635586,287; Y=480522,370.**

***Calculul debitului anual de ape pluviale- Qpluvial***

**Q*pluvial*=mxSxфPp/1000 = 0,8x476,6 x0,75x715,65=204,65 m3/an**

* ***m-0,8-****coeficient adimensional de reducere a debitului de calcul-tp <40min.*
* ***ф-0,75-****coeficient de scurgere adimensional.*
* ***S-476,6 m2,*** *aria bazinului de recepție aferentă secțiunii de calcul.*
* ***Pp-715,65 l/m2.an*** *cantitatea de precipitații medii anuale .*

**Organizarea de șantier**

Organizarea de santier se va realiza integral pe terenul destinat investitiei, proprietate privata a beneficiarului,delimitata (ingradita) cu panouri metalice. Refacerea ecologica a terenului afectat de lucrarile de organizare santier revine in totalitate constructorului (antreprenorului contractant).

Consumul de utilitati si energie pe durata executiei lucrarilor se va contoriza prin grija antreprenorului contractant, iar decontarile se vor face lunar.

Executantul lucrărilor va lua masurile necesare inca din faza de organizare a santierului privind prevenirea si stingerea incendiilor in zona de activitate

***b) cumularea cu alte proiecte existente și/sau aprobate****:*

*Prezentul proiect nu se cumuleaza cu alte proiecte;*

***c) utilizarea resurselor naturale, în special a solului, a terenurilor, a apei și a biodiversităţii****:*

*- la execuţia lucrărilor se vor utiliza numai materiale conform reglementărilor naţionale/comunitare procurate de la furnizori autorizaţi. Resursele naturale folosite în construcție sunt agregate, pământ.*

*- racordarea la reţeaua electrică și de apă și canalizare existente în zonă se va face în bază unor proiecte de specialitate;*

***d) cantitatea şi tipurile de deşeuri generate/gestionate****:*

*Deşeurile rezultate în perioada de realizare a investiţiei:*

*Deseurile rezultate in perioada de functionare*

*In timpul functionarii obiectivului vor fi produse urmatoarele tipuri de deseuri:*

*-deseu ambalaj plastic cod 15 01 02*

*- deseu de ambalaj din hartie cod 15 01 01*

*- deseu ambalaj sticla cod 15 01 07;*

*- deseuri menajere cod 20 03 01.*

*Datorita specificului activitatii nu se poate face o estimare a cantitatii de deseu ce va rezulta.*

*Ambalajele din plastic (PET-urile) vor fi colectate in pubela tipizata. Vor fi valorificate la agent economic autorizat in baza contractului de servicii.*

*Deseul de sticla si ambalajele de sticla care nu este returnabil se colecteaza in pubela tipizata, se preia de catre firma de salubritate.*

*Deseuri biodegradabile se vor recicla prin compostare la locul de producere.*

*Deseul menajer se va colecta in pubela tipizata, se va prelua de catre firma de salubritate.*

***e) poluarea şi alte efecte negative:***

*Pe parcursul realizarii proiectului sursele de poluare vor fi:*

*- gaze de esapament de la utilajele si mijloacele de transport din santier;*

*- particule in suspensie de la circulatia utilajelor si a mijloacelor de transport din santier;*

*Poluarea cu gaze de esapament este nesemnificativa deoarece utilajele si mijloacele de transport sunt de generatie noua iar caile de acces la nevoie vor fi umectate.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *Riscurile privind accidentele majore vor fi mici spre inexistente;*

***g)******riscurile pentru sănătatea umană (de ex., din cauza contaminării apei sau a poluării atmosferice):***

*- Pe timpul realizarii lucrariilor se va realiza un mic disconfort in zona care va avea un impact minim asupra sanatatii umane, poate fi apreciat ca nesemnificativ;*

*- în perioada de exploatare, realizarea proiectului nu va genera un impact negativ.*

**2. Amplasarea proiectelor:**

**2.1** **utilizarea actuală şi aprobată a terenurilor:**

*- conform Certificatului de Urbanism nr. 30 din 13.07.2021 emis de Primăria Comunei Prundu Bârgăului, valabil 24 luni, cu valabilitate prelungită cu 12 luni, începând cu data de 13.07.2023, terenul are categoria curți construcții;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:**

*- materialele de construcții utilizate în cadrul proiectului vor fi asigurate de către antreprenorul lucrării, de la furnizori autorizaţi;*

**2.3****capacitatea de absorbţie a mediului natural, acordându-se o atenţie specială următoarelor zone:**

a) zone umede, zone riverane, guri ale râurilor: *proiectul se va implementa pe malul cursului de apă Secu;*

b) zone costiere şi mediul marin: *proiectul nu este amplasat în zonă costieră sau mediu marin;*

c) zonele montane şi forestiere: *proiectul nu este amplasat în zone montane sau în fond forestier;*

d) arii naturale protejate de interes naţional, comunitar, internaţional: *este în vecinătatea sitului Natura 2000 ROSCI0051 Cușma;*

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei și faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică: *este în vecinătatea sitului Natura 2000 ROSCI0051 Cușma;*

f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: *nu sunt zone în care să existe cazuri de nerespectare a standardelor de calitate a mediului;*

g) zonele cu o densitate mare a populației*: zona studiată se află în intravilanul localității Prundu Bârgăului, într-o zonă populată, unde preponderent sunt amplasate imobile de locuințe colective, imobile de servicii, cultură și educație și zonă turistică;*

h) peisaje şi situri importante din punct de vedere istoric, cultural sau arheologic: *zona studiată se află în intravilanul localității Prundu Bârgăului;*

***3. Tipurile și caracteristicile impactului potenţial:***

***a)******Importanța și extinderea spațială a impactului:***

*- impactul produs de realizarea lucrărilor ce fac obiectul proiectului, nu se va extinde în afara zonei studiate;*

*Impactul asupra factorului de mediu aer*

*Impactul asupra factorului de mediu apă: proiectul este amplasat în vecinătatea cursului de apă, râul Secu, care în zonă are malurile betonate, nu utilizează apă din acvifer, iar apele meteorice colectare sunt evacuate în rețeaua de canalizare a localității.*

*Impactul asupra factorului de mediu sol/subsol* *În perioada de realizare a lucrărilor propuse se va manifesta impact nesemnificativ asupra solului prin lucrări care vor afecta orizonturile superficiale ale solului.* *Impactul se va manifesta strict în punctele de lucru, va fi direct, de magnitudine redusă.*

*Impactul asupra factorului de mediu biodiversitate: În perioada de realizare a lucrărilor propuse se va manifesta impact negativ nesemnificativ care se va manifesta strict în punctele de lucru, va fi direct, de magnitudine redusă.*

*Impactul asupra mediului social și economic, sănătate umană: În perioada de execuţie a lucrărilor propuse prin proiect, impactul manifestat asupra populaţiei va fi direct, limitat în timp strict pe perioada desfăşurării lucrărilor, de magnitudine redusă. Activitatea se va desfăşura numai pe timpul zilei – nu va fi afectată perioada de odihnă. Poluanţii emişi nu au caracter cumulativ, sunt din surse mobile, dispersia lor se face pe măsura deplasării.*

***b)******Natura impactului:***

*- realizarea proiectului induce un impact direct nesemnificativ asupra factorilor de mediu pe termen scurt în perioada de execuție a lucrărilor.*

***c)******Natura transfrontieră a impactului:***

*- lucrările propuse nu au efecte transfrontiere întrucât amplasamentul nu se află într-o zonă transfrontalieră;*

***d)******Intensitatea şi complexitatea impactului:***

*- impact redus, manifestat local și temporar asupra factorilor de mediu, pe perioada de execuție;*

***e)******Probabilitatea impactului****:*

*- probabilitatea impactului este redusă, prin măsurile adoptate şi prin dotările prevăzute de investiţie, probabilitatea apariţiei unui impact negativ semnificativ este puţin probabilă;*

***f)******Debutul, durata, frecvenţa şi reversibilitatea impactului:***

*- impactul asupra mediului este redus pe durata de execuție a proiectului, de mică intensitate și reversibil;*

*- investiția se estimează a se realiza în 24 luni de la obținerea autorizației de construire;*

***g) Cumularea impactului cu impactul altor proiecte existente și/sau aprobate:***

*- nu este preconizat ca proiectul să genereze un impact cumulativ;*

***h) Posibilitatea de reducere efectivă a impactului:***

*- Se vor lua masuri pentru protectia aerului si solului, pentru a diminua impactul produs. Nu sunt necesare adoptarea de masuri speciale dar este indicat ca personalul care efectueaza lucrari pentru realizarea acestui proiect sa fie instruit cu privire la protectia factorilor de mediu.*

*Se va tine cont de urmatoarele aspecte :*

*- depozitarea materialelor de constructie si a deseurilor se va face conform legislatiei*

*- in caz de poluare accidentala, care este modul de actiune*

*- vor fi folosite doar ustensile/utilae/masini verificate si in stare buna de fuctionare.*

**II. Motivele pe bază cărora s-a stabilit necesitatea neefectuării evaluării adecvate sunt următoarele:**

*- proiectul propus* ***intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

Proiectul este amplasat la o distanță de cca. 400 m față de limita sitului Natura 2000 ROSCI0051 Cușma. Lucrările se execută pe malul râului Secu, afluent al râului Bistrița, confluența acestora fiind la cca. 100 m față de amplasament. Pe acest sector al râului Bistrița are areal de distribuție specia de interes comunitar Barbus carpathicus.

Planul de management al sitului de importanță comunitară ROSCI0051 Cuşma și al celor 9 arii naturale protejate de interes național incluse în sit a fost aprobat prin Ordinul M.M.A.P. nr. 1026/2016.

Pentru situl de importanță comunitară ROSCI0051 Cușma A.N.A.N.P. a emis Decizia nr. 532/05.11.2020 privind aprobarea Normelor metodologice privind implementarea obiectivelor de conservare din Anexa la Ordinul nr. 1026/2016 privind aprobarea Planului de management al sitului de importanță comunitară ROSCI0051 Cușma și al celor 9 arii naturale protejate de interes național incluse în sit.

Situl Cuşma a fost declarat Sit Natura 2000 de importanță comunitară pentru protejarea a 12 tipuri de habitate, 3 specii de mamifere, 4 specii de reptile şi amfibieni, 4 specii de peşti, 5 specii de nevertebrate, 2 specii de plante, toate de interes comunitar.

Din analiza impactului potențial al proiectului asupra obiectivelor specifice/măsurilor minime de conservare pentru fiecare specie/habitat, rezultă că implementarea proiectului nu este în măsură să influențeze negativ parametrii și valorile țintă stabilite pentru habitatele și speciile mai sus menționate și nu contravine obiectivelor de conservare stabilite pentru speciile și habitatele de interes comunitar din situl ROSCI0051 Cușma.

Posibilul impact este nesemnificativ și nu modifică starea de conservare a speciilor de interes comunitar pentru care a fost declarat situl.

În urmaanalizei memoriului de prezentare, în baza listei de control pentru etapa de încadrare privind evaluarea adecvată a efectelor potențiale asupra ariei naturale protejate de interes comunitar, având în vedere prevederile planului de management al sitului Natura 2000 ROSCI0051 Cuşma și obiectivele de conservare/măsurile aferente stabilite în mod specific pentru fiecare specie/habitat, detaliate și comunicate de Agenția Națională pentru Arii Naturale Protejate (ANANP), *nu rezultă un impact semnificativ al proiectului asupra sitului Natura 2000 ROSCI0051 Cușma.*

Concluziile referitoare la descrierea și cuantificarea impacturilor precum și motivele pentru care nu este necesară continuarea procedurii cu trecerea la etapa studiului de evaluare adecvată:

**1. pierdere directă prin reducerea suprafeței acoperite de habitat ca urmare a distrugerii sale fizice:**

Proiectul propus nu implică defrișări, deteriorări sau pierderi de habitate din cadrul ariei naturale protejate de interes comunitar potenţial afectată. Proiectul nu afectează suprafețele habitatelor de interes comunitar şi nu afectează semnificativ nici habitatele favorabile speciilor protejate din sit.

**2. pierderea habitatului de reproducere, hrănire, odihnă ale speciilor:**

Proiectul nu afectează semnificativ zonele de hrănire/reproducere/odihnă/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar.

**3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):**

Prin implementarea proiectului nu se vor produce modificări fizico-chimice care să determine deteriorarea habitatelor sau modificarea structurii biocenozei. Calitatea habitatelor existente nu va fi modificată şi nu se vor genera efecte semnificative care să conducă la modificarea populațiilor speciilor de interes comunitar prezente în sit.

**4. alterare/degradare prin deteriorarea habitatelor de reproducere, hrănire, odihnă a speciilor:**

Prin implementarea proiectului nu se vor produce modificări fizico-chimice care să determine modificarea structurii biocenozei şi deteriorarea habitatelor de reproducere, hrănire sau odihnă a speciilor de interes comunitar prezente în sit. Un posibil impact va fi nesemnificativ.

**5.perturbare prin schimbarea condițiilor de mediu existente:**

Calitatea habitatelor existente nu va fi modificată semnificativ şi nu se vor genera efecte semnificative care să conducă la modificarea populațiilor speciilor de interes comunitar prezente în sit, la strămutări ale exemplarelor speciilor sau la modificări comportamentale ale speciilor.

**6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:**

Implementarea proiectului sau funcționarea ulterioară a obiectivului nu presupune modificări fizice de natură să genereze fragmentare longitudinală, laterală sau alte bariere fizice ce ar putea periclita dinamica speciilor în coridoarele ecologice existente.

**7. reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:**

Nivelul și semnificația impactului datorate proiectului vor fi limitate, punctiforme și lipsite de relevanță asupra elementelor ce au stat la baza desemnării sitului, nu vor conduce la reducerea efectivelor populaţionale ale speciilor de interes comunitar prezente în sit.

**8. alte impacturi indirecte prin modificarea indirectă a calității mediului:**

Nu au fost identificate alte forme de impact, care să conducă la modificarea indirectă a calităţii mediului.

**9. incertitudinile identificate:**

Din analiza efectuată a rezultat că posibilul impact al proiectului asupra ariei naturale protejate de interes comunitar va fi nesemnificativ. Nu au fost identificate incertitudini care să conducă la aprecierea semnificaţiei impactului ca „Incert”.

Pentru proiectul propus Agenția Națională pentru Arii Naturale Protejate – Serviciul Teritorial Bistrița-Năsăud a emis punctul de vedere nr. 204/07.05.2024, conform căruia implementarea proiectului nu este susceptibilă de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată.

**III. Motivele pe bază cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*- pentru proiect SGA Bistrița-Năsăud a emis decizia nr. 18/25.03.2024 – proiectul propus nu necesită elaborarea SEICA, lucrările prevăzute nu vor avea un impact raportat la corpul de apă.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările și completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport și utilajele folosite vor fi întreţinute corespunzător, pentru reducerea emisiilor de noxe în atmosferă și prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje și mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare și sistem colector de ape uzate.*

*8. Echipele care vor efectua lucrările vor fi instruite cu privire la existenţa Sitului Natura 2000 în vecinătatea zonei de execuţie a lucrărilor şi asupra măsurilor şi responsabilităţilor privind protecţia acestuia, pentru acţiune în cazul apariţiei de poluări accidentale, scurgeri accidentale de produse petroliere/uleiuri minerale în apă sau pe sol (recuperare, depozitare în recipiente etanşe, eliminare corespunzătoare).*

*În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectate.*

*Se va raporta la A.P.M. Bistriţa-Năsăud, la C.J. Bistriţa-Năsăud al G.N.M. și la A.N.A.N.P. – Serviciul teritorial Bistrița-Năsăud orice poluare constatată, indiferent de cauzele apariţiei acesteia.*

*9. Se vor lua toate măsurile necesare în vederea menţinerii stării actuale de conservare a tipurilor de habitate naturale şi a speciilor de interes comunitar.*

*10. Orice suprafaţă de teren afectată temporar/accidental de lucrările propuse va fi refăcută prin rambleiere şi refacerea stratului vegetal. La refacerea zonelor afectate temporar de lucrări se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

*11. Respectarea prevederilor Planului de management al sitului de importanță comunitară ROSCI0051 Cușma și a celor 9 arii naturale protejate de interes național incluse în sit, aprobat prin Ordinul M.M.A.P. nr. 1026/2016.*

*12. În scopul conservării și protejării speciilor de plante și animale sălbatice terestre, acvatice și subterane, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*13. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*14. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la bază emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ecolog Alina Șteopan geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |